I 1986 dannet Marie Fredriksson Roxette sammen med Per Gessle. Det første albumet, , var tiltenkt et internasjonalt publikum, noe det imidlertid ikke nådde. I Sverige ble albumet imidlertid populært. Med oppfølgeren i 1988, som inneholdt sanger som «Dressed for Success», «Listen to Your Heart» og «The Look», kom det internasjonale gjennombruddet. Sangen «It Must Have Been Love» ble utgitt to ganger; som en julesang i 1987 og igjen i 1990, da den inngikk i soundtracket til . Marie Fredrikssons bidrag til Roxette var primært som sanger, mens musikk og tekst ble skrevet av Per Gessle. Noen sanger var imidlertid delvis forfattet av Fredriksson.